iraklixyz/georgian-wikipedia-cleaned huggingface dataset:
M240 ტყვიამფრქვევი

240 ტყვიამფრქვევი — ამერიკული წარმოების ტყვიამფრქვევი, რომელიც იწარმოება 1976 წლიდან და შეიარაღებაში იქნა მიღებული 1977 წელს. იგი დაფუძნებულია ბელგიური წარმოების -ზე. განსხვავება ძირითადად ვიზუალურ მხარესა და დეტალებშია. იგი გამოიყენება ამერიკის შეიარაღებული ძალების ყველა საბრძოლო დანაყოფში.
კონსტრუქციის აღწერა
მ240 ისვრის გახსნილი საკეტიდან, რაც ხშირად გვხვდება სხვადასხვა სახის ტყვიამფრქვევებზე, ტყვიამფრქვევს აქვს შესაძლებლობა იმუშაოს სამ სხვადასხვა ტიპის ჩამკეტ დგუშზე, პირველი სახის დგუშის გამოყენების შემთხვევაში სროლის ტემპი 650-750 ტყვია წუთში იქნება, მეორე სახის დგუშის შემთხვევაში 750-850 ტყვია წუთში, ხოლო მესამე ტიპის დგუშის გამოყენების დროს სროლის ტემპი 850-9500 ტყვია წუთამდე გაიზრდება.
ტყვიამფრქვევის ლულის შეცვლა ძალზედ მარტივია, ლულის შესაცვლელად საჭიროა ღილაკის დაჭერა, ძველი ლულის მოხსნა და ახლის დამონტაჟება, ღილაკი ლულის მარცხნივ მდებარეობს.
თუმცა ამ პროცესის დროს სიფრთხილის დაცვაა საჭირო, რადგან მ240-ის ლულა დიდი პერიოდის განმავლობაში სროლის შემდეგ იმდენად ცხელი ხდება რომ მას შეუძლია მეორე-მესამე ხარისხის დამწვრობის მიყენება შიშველი კანისათვის, გარეგნულად ლულას არ ეტყობა გადახურება, თუმცე თერმულ და ღამის ხედვის ხელსაწყოებში ლულის სიმხურვალის დანახვა შესაძლებელია.
ვარიანტები
240 და 2401 - თავდაპირველი ვერსია რომელიც გამოიყენებოდა მხოლოდ ტანკებზე და ჯავშანტრანსპორტიორებზე
240 - 240-ის და 2401-ის ვარიანტი, განსხვავდება მხოლოდ ტყვიების მიწოდების სისტემით.
240 - 2401-ის ვერსია რომელიც გამოიყენება ავიაციაზე.
240 - 240-ს ვარიანტი, განსხვავდება ლულის დიზაინით და სიგრძით, ასევე არის უფრო მსუბუქი.
240 - მ240-ის ვერსია რომელიც გამოიყენება საზღვაო ძალებში. განსხვავდება სამიზნეების დიზაინით.
240 - ვერსია რომელიც გამოიყენება ამერიკის საზღვაო ქვეითების კორპუსის მიერ, შესაძლოა დამონტაჟებული იქნას ჯავშან ტექნიკაზე ან გამოყენებული იქნას ქვეითების მიერ.
240 - ყველაზე გავრცელებული ვარიანტი, გამოიყენება ამერიკის შეიარაღებული ძალების ყველა კორპუსში.
240 - 240-ს შემსუბუქებული ვარიანტი, იწონის 2 კილოგრამით ნაკლებს.
 240 - ბარეტის წარმოებული შემსუბუქებული მ240ბ-ს ვერსია, ძალიან მცირე რაოდენობით იქნა მიღებული ამერიკის არმიის შეიარაღებაში.

მომხმარებლები

- შეიარაღებაშია მ240ლ ვერსია.
ალექს ივობი

ალექს ივობი ( დ. 3 მაისი, 1996) — ნიგერიელი ფეხბურთელი, ლონდონის „არსენალის“ და ნიგერიის ნაკრების ნახევარმცველი.

ბიოგრაფია
ალექს ივობი დაიბადა 1996 წლის 3 მაისს ნიგერიის ქალაქ ლაგოსში. ალექსი ოთხი წლის იყო, როდესაც მისი ოჯახი საცხოვრებლად ინგლისში გადავიდა. იგი „ბოლტონის“ ყოფილი ფეხბურთელის, ჯეი-ჯეი ოკოჩას ძმისშვილია. პირველი გოლი „მეთოფეების“ შემადგენლობაში გაუტანა „ევერტონს“ 2016 წლის 19 მარტს.

სანაკრებო კარიერა
კარიერის დასაწყისში ივობის ჰქონდა საშუალება აერჩია, ინგლისის ეროვნულ ნაკრებში ითამაშებდა თუ ნიგერიის ნაკრებში. 2015 წლამდე ივობი ინგლისის ახალგაზრდულ ნაკრებებში თამაშობდა, თუმცა შემდგომ გადაწყვიტა ნიგერიის ნაკრებს შეერთებოდა, სადაც პირველი მატჩი ჩაატარა 2015 წლის 8 ოქტომბერს კონგოს დემოკრატიული რესპუბლიკის წინააღმდეგ.

ტიტულები
არსენალი

ასოციაციის თასი : 2016-17
ინგლისის სუპერთასი: 2017
გამოცდილების ქულები

გამოცდილების ქულები (აბრ. — „იქს-პი“) — სამაგიდო როლურ თამაშებსა და როლურ ვიდეო თამაშებში — ჯილდო, წარმოდგენილი ციფრული სახით, რომელიც ეძლევა მოთამაშეს ამა თუ იმ ქვესტის წარმატებით დასრულების შემდეგ, ხშირად — მტრის განადგურებისთვის. გამოცდილების ქულების დაგროვებით, მოთამაშე იმატებს დონეებს .

უმეტეს როლურ თამაშებში, დასაწყისში პერსონაჟი არის სუსტი და გამოუცდელი. როდესაც დაეუფლება საკმარისი რაოდენობის ქულას, ის იმატებს დონეებს და აღწევს პერსონაჟის განვითარების შემდეგ ეტაპს. ეს მოვლენა, როგორც წესი, ზრდის პერსონაჟის სტატისტიკას, მაგალითად, სიცოცხლის მაქსიმალურ რაოდენობას, მაგიას და ძალას, აგრეთვე საშუალებას აძლევს შეიძინოს სხვადასხვა შესაძლებლობები ან გააუმჯობესოს უკვე არსებული. დონეების ამატებით, პერსონაჟს აქვს წვდომა ახალ ტერიტორიებთან და საგნებთან.
რაიხსიუნგენდფიურერი

რაიხსინგენდფიურერი — მესამე რაიხის ახალგაზრდული ქვედანაყოფ ჰიტლერიუგენდის მეთაური (ხელმძღვანელი, წინამძღოლი). ეს სამსახური დაკომპლექტებული იყო 27 წლამდე ასაკის ახალგაზრდა, ჰიტლერისადმი ფანატიკურად ერთგული კადრებით და ემორჩილებოდა მხოლოდ სს-ის რაიხსფიურერს (მესამე რაიხის შინაგან საქმეთა მინისტრ ჰენრიხ ჰიმლერს) და მესამე რაიხის კანცლერ ჰიტლერს.

თანამდებობა პირველად ეკავა ბალდურ ფონ შირახს, მოგვიანებით – არტურ აქსმანს. თავდაპირველად წოდებას საკუთარი სიმბოლო არ ჰქონია, ამიტომ იმ დროის ფოტოსურათებზე შირახი ატარებს ნაცისტური პარტიის სტანდარტულ ყავისფერ ტუნიკას, ჰიტლერიუგენდის შემოსაკრავით. მიუხედავად ამისა, აქსმანმა მოგვიანებით შემოიღო შუცშტაფელის რაიხსფიურერის მსგავსი სიმბოლო.

აქსმანი და შირახი მეორე მსოფლიო ომის შემდეგ ანტიჰიტლერულმა კოალიციამ აღიარა დამნაშავეებად, განსაკუთრებით ბავშვების აზროვნებაზე უარყოფით ზემოქმედებაში.
აღგიოლი

აღგიოლი — ტბა აზერბაიჯანის რესპუბლიკაში, განლაგებულია ქალაქ აღჯაბედის სამხრეთ-აღმოსავლეთით. ტბის ფართობი შეადგენს 2,8 ათას ჰა, სიღრმეში კი 1,5- 3,5 მეტრს.

ტბას ახასიათებს 500 ჰა-მდე ფართობის მქონე წყალ-ჭაობიანი ადგილი, რომელიც განლაგებულია აღგიოლის ეროვნული პარკის ტერიტორიაზე და რომელიც შედის რამსარის კონვენციის სიაში და ამიტომ ითვლება მსოფლიო მნიშვნელობის ნაკრძალად.
გოიგოლის ნაკრძალი

გოიგოლის ნაკრძალი — პირველი ნაკრძალი აზერბაიჯანში, რომელიც შეიქმნა 1925 წელს. ნაკრძალის სტატუსი რამდენიმეჯერ იქნა ლიკვიდირებული, ხოლო 1965 წელს საბოლოოდ იქნა აღდგენილი. ნაკრძალის ძირითად ტერიტორიას, 6739 ჰექტარს, შეადგენს ხეების მასივი. ცხოველისებური სამყარო შედგება უამრავი ცხოველებისა და მფრინველებისგან.

შექმნის მიზანი
ნაკრძალის შექმნის ძირითად მიზანს წარმოადგენს მცირე კავკასიის~ ჩრდილო დამრეცების ტერიტორიაზე სუბალპური ზონების შენარჩუნება. ძირითადად დასაცავ ობიექტებს წარმოადგენენ ბუნებრივი მთის კომპლექსები, ტყეები, სუბალპური ზონები მცირე კავკასიის ჩრდილო დამრეცებზე, ასევე ტბები გიოიგიოლი, ზალიგიოლი, მარალგიოლი.
საბირის სახელობის ბაღი

საბირის სახელობის ბაღი — ქალაქ ბაქოს ერთ-ერთი ბაღი. განლაგებულია ქალაქის საბაილის რაიონში. ატარებს აზერბაიჯანელი პოეტ-სატირიკოსის მირზა ალექპერ საბირის სახელს. სამხრეთით ბაღი ესაზღვრება იჩერი-შეჰერის ციხის კედელს, ჩრდილოეთით გადის ისტიგლალიატის ქუჩაზე, აღმოსავლეთით საკონსტიტუციო სასამართლოს ესაზღვრება, დასავლეთი მხარე კი აზერბაიჯანის მეცნიერებათა აკადემიის შენობას ესაზღვრება. ბაღში აგრეთვე დგას პოეტის ძეგლი.

ისტორია
ბაღი გაშენდა 1922 წელს არქიტექტორ გ. ალესკეროვის მიერ ტიპოგრაფია „კასპიას“ ნაცვლად.

მისი ფორმირება ხდებოდა ეტაპობრივად. 1922 წელს ძველი კედლის გვერდით დაიდგა მწერლის ძეგლი (მოქანდაკე იაკოვ კეილიხისი, არქიტექტორი ი. სირიშჩევი). 1950-იან წლებში ბაღი საგრძნობლად გაფართოვდა და გამწვანება გაიზარდა. ამის გამო 1958 წელს აღიმართა ახალი ძეგლი (მოქანდაკე ჯალალ ქიარაღდი, არქიტექტორი გ. ალიზადე და ე. ისმაილოვი) ბაღის ცენტრში.
ბროწეულის დღესასწაული

ბროწეულის დღესასწაული — დღესასწაული, რომელიც აღინიშნება აზერბაიჯანში ყოველწლიურად ბროწეულის დაკრეფვისას. დღესასწაულის დღეებში ქალაქ გიოიჩაიში, რომელიც ითვლება აზერბაიჯანის ბროწეულის ცენტრად, ტარდება გამოფენები, რომელზეც ბროწეულის მომყვანები წარმოადგენენ თავიანთ ნაწარმს, ბროწეულის წვენებს, მურაბებს და ა. შ.

საუკუნეების მანძილზე ბროწეული წარმოადგენს ადგილობრივი მოსახლეობის შემოსავლის წყაროს. გიოიჩაის რაიონში არსებული 4 ათასი ჰექტარი ყოველწლიურად იძლევა 30 ათას ტონა ბროწეულს. აზერბაიჯანში ბროწეულზე იქმნება ლექსები და სიმღერები.

დღესასწაულის დროს გამოფენაზე გამოფენილია ბროწეულის ისეთი ჯიშები, როგორებიცაა „ველესი“, „შირინი“, „გიულეიშა“, „შიხბაბა“. ყოველ მათგანს გააჩნია თავისთვის დამახასიათებელი ფერი და გემო. ბროწეულისგან აგრეთვე ამზადებენ სამკურნალო წამლებს.

გალერეა
ნახიჩევანის ლიტერატურის მუზეუმი

ნახიჩევანის ლიტერატურის მუზეუმი — მეცნიერულ-კვლევითი და საგანმანათლებლო ცენტრი ნახიჩევანში. ატარებს მწერალ-სატირიკოსის ჯალილ მამედკულიზადეს სახელს.

ისტორია
ჯალილ მამედკულიზადეს სახელობის ნახიჩევანის ლიტერატურის მუზეუმი დაარსდა 1962 წლის 12 ივნისს (საბჭოთა კავშირის მინისტრთა საბჭოს 1966 წლის გადაწყვეტილების საფუძველზე). გახსნის მომენტისთვის მუზეუმს გააჩნდა 98 ექსპონატი, ამჟამად კი მუზეუმის ფონდი ითვლის 19 000 ექსპონატს. მუზეუმის ფონდებში ინახება უძვირფასესი ხელნაწერები, ხელოვნების ნიმუშები, ძველი და თანამედროვე წიგნები (მათ შორის ავტოგრაფებიც), გაზეთები და ჟურნალები, რომლებიც განასახიერებენ აზერბაიჯანული კულტურის საჭირბოროტო საკითხებს. ექსპოზიციაში ასევე დათმობილია ადგილი ეთმობა ადგილობრივ მოღვაწეებს.

ფონდებში აგრეთვე წარმოდგენილია სხვადასხვა ჟანრის ნაწარმოებები, რომლებიც შექმნილია ნახიჩევანის მოქანდაკეების, არქიტექტორების და მხატვრების მიერ.
ბარატ შეკინსკაია

ბარატ ჰაბიბ კიზი შეკინსკაია (; დ. 28 ივნისი, 1914 — გ. 14 იანვარი, 1999) — აზერბაიჯანელი და საბჭოთა კინოსა და თეატრის მსახიობი ქალი, აზერბაიჯანის სსრ-ის სახალხო არტისტი (1949). გათხოვილი იყო სსრკ-ს სახალხო არტისტზე მეჰტი მამედოვზე. კინომსახიობის და თეატრალური რეჟისორ ელჩინ მამედოვის დედა.

ბიოგრაფია
ბარატ ჰაბიბ კიზი შეკინსკაია დაიბადა 1914 წლის 28 ივნისს ქალაქ შუშაში ბეგის ოჯახში. დედამისი გევხარ-ხანუმი იყო აზერბაიჯანელი მწერლისა და დრამატურგ აბდურაჰიმ ბეგ ახვერდიევის ძმიშვილი. პირველადი განათლება მან მიიღო ქალაქ შუშაში. 13 წლის ასაკში მონაწილეობდა განჯის დრამატულ წრეში.

1935 წლიდან თამაშობდა აზერბაიჯანის აკადემიური დრამატულ თეატრში. ბარატ შეკინსკაია აზერბაიჯანში იყო პირველი ქალი, რომელმაც ითამაშა მამაკაცის როლი. მან მაყურებელს თავი დაამახსოვრა კოსტიას როლის შესრულებით განჯის თეატრში, ასევე 1934 წელს ბაქოში ნათამაშევი ნაპოლეონის როლით. მსახიობმა ასევე რამდენიმე საბავშვო როლიც ითამაშა. თავისი ბოლო საბავშვო როლი შეასრულა 37 წლის ასაკში (რზა თაჰმასიბის „ოცნებებში“ ნაზლის როლი).

1935 წელს აზერბაიჯაის სახალხო არტისტის მუსტაფა მარდანოვის ინიციატივით ბარატ შეკინსკაია მონაწილეობდა რადიოგადაცემაბში.

1949 წელს ბარატ შეკინსკაია გახდა აზერბაიჯანის სახალხო არტისტი.

მსახიობი გარდაიცვალა 1999 წლის 13 იანვარს.
ნუმენორი

ნუმენორი — ჯ.რ.რ. ტოლკინის ლეგენდარიუმში კუნძული, რომელიც ვალარებმა დიდ ზღვაში მეორე ეპოქის დასაწყისში აღმართეს. ნუმენორი ძირითადად იყო სამეფო, რომელიც გაშენდა კუნძულზე, თუმცა ეს სახელწოდება კუნძულის სინონიმად იქცა. მეორე ეპოქაში ნუმენორი ერთ-ერთი უძლიერესი სამეფო იყო, ხოლო ნუმენორელებმა მნიშვნელოვანი გავლენა იქონიეს მესამე ეპოქაზე.

მეორე ეპოქის დასასრულს, როდესაც საურონმა წააქეზა ნუმენორელები და მათ ვალართა მიერ დაწესებული აკრძალვის მიუხედავად გადაწყვიტეს ამანისკენ გამგზავრება, კუნძული განადგურდა. გადარჩენილმა ნუმენორელებმა შუახმელეთში საკუთარი სამეფოები დააარსეს.

გეოგრაფია
მდინარეები
ნუმენორში მიედინებოდა მხოლოდ ორი მდინარე: სირილი (სათავე მდებარეობდა მენელტარმასთან) და ნუნდუინე (აღწევდა ელდანას ყურემდე).
როვანიონი

როვანიონი, იგივე ველურმიწეთი — ჯ.რ.რ. ტოლკინის ლეგენდარიუმში დიდი რეგიონი შუახმელეთის ჩრდილოეთით. აქ ჩამოედინებოდა დიდი მდინარე ანდუინი და მდებარეობდა ტყემწვანე, ასევე ცნობილი, როგორც ბნელტევრი. როვანიონი იყო ტყის აღმოსავლეთით მდებარე მცირე რეგიონი, რომელიც როვანიონის სამეფოდ იქცა, მაგრამ მესამე ეპოქაში სახელწოდებას იყენებდნენ მთელი ველურმიწეთის მიმართ.
ფიდან კასიმოვა

ფიდან ექრემ ყიზი კასიმოვა (; დ. 17 ივნისი, 1947, ბაქო, აზერბაიჯანის სსრ) — აზერბაიჯანელი საოპერო მომღერალი ქალი (სოპრანო), სსრკ სახალხო არტისტი (1988).

ბიოგრაფია
ფიდან ექრემ ყიზი კასიმოვა დაიბადა ბაქოში.

1966 წელს ბულბულის სახელობის სპეციალური მუსიკალური სკოლის დამთავრების შემდეგ ჩააბარა უზეირ ჰაჯიბეკოვის სახელობის ბაქოს კონსერვატორიაში, რომელიც დაამთავრა 1971 წელს ორი ფაკულტეტის განხრით — სიმებიანი (ვიოლინო, პროფესორ ს. განიევის კლასი) და ვოკალი (დოცენტ ი. ლვოვიჩის კლასი). 1974 წელს დაამთავრა მოსკოვის კონსერვატორიის ასპირანტურა.

დიპლომის დაცვის შემდეგ დაბრუნდა ბაქოში და გახდა მ. ახუნდოვის სახელობის აზერბაიჯანის ოპერისა და ბალეტის თეატრის სოლისტი.

მონაწილეობას იღებდა უამრავ საერთაშორისო სავოკალო კონკურსებში (ჟენევა, პრემია, 1973 წელი; ვერჩელი, პრემია, 1977 წელი; თბილისი, პრემია, 1977 წელი; ტაშკენტი, პრემია, 1977 წელი; ათენი, პრემია და გრან-პრი, 1981 წელი; მოსკოვი, პრემია, 1982 წელი).

1982 წლიდან ეწევა პედაგოგიურ საქმიანობას. 1993 წლიდან ხელმძღვანელობს კათედრას ბაქოს კონსერვატორიაში (პროფესორი 1990 წლიდან) 1992 წლიდან 1998 წლამდე ასწავლიდა სტამბოლის კონსერვატორიის კათედრაზე.

ატარებდა მასტერ-კლასებს მსოფლიოში (აშშ, გერმანია, დიდი ბრიტანეთი, შვედეთი, ნორვეგია, შვეიცარია, ავსტრია, მექსიკა, საფრანგეთი, დანია, კუბა, თურქეთი და სხვა).

ფიდანისა და მისი დის - ხურამან კასიმოვას ინიციატივით ბაქოში 1997 წლიდან ტარდება ახალგაზრდა საოპერო შემსრულებელთა კონკურსი.
ერიადორი

ერიადორი — ჯ.რ.რ. ტოლკინის ლეგენდარიუმში დიდი რეგიონი შუახმელეთის ჩრდილო-დასავლეთით. დასავლეთით მდებარეობდა ლინდონი და ლურჯი მთები. აღმოსავლეთით - როვანიონი და ნისლიანი მთები.

ერიადორი დასახლებული იყო შუახმელეთის თავისუფალი ხალხების მიერ. მეორე და მესამე ეპოქებში აქ დატრიალდა უამრავი მნიშვნელოვანი მოვლენა. მესამე ეპოქის დასასრულს ერიადორში ძირითადად ჰობიტები (შაირი, ახლო ტერიტორიები) სახლობდნენ.
ვაშინგტონის მონუმენტი

ვაშინგტონის მონუმენტი ) — აშშ-ის პირველი პრეზიდენტის, ჯორჯ ვაშინგტონისადმი მიძღვნილი მსოფლიოში ყველაზე მაღალი ობელისკი, რომლის სიმაღლე 169 მეტრია და ნაშენებია მარმარილოსა და გრანიტისგან. მდებარეობს აშშ-ის დედაქალაქ ვაშინგტონში.

მშენებლობა დაიწყო 1848 წელს. 1854-1877 წლებში სამშენებლო სამუშაოები შეწყვეტილი იყო სახსრების უქონლობის გამო. მონუმენტზე მუშაობა დასრულდა 1884 წელს, ხოლო ოფიციალურად გაიხსნა 1888 წლის 21 თებერვალს და იმ დროში იქცა მსოფლიოს ყველაზე მაღალ ნაგებობად, რომელმაც სიმაღლეში გაუსწრო კელნის საკათედრო ტაძარს. მაგრამ ეს ტიტული ჩამოერთვა 1899 წელს, მას შემდეგ რაც აშენდა ეიფელის კოშკი პარიზში, საფრანგეთში.

მონუმენტი 2011 წლის ვირჯიინიის მიწისძვრის და ქარიშხალი აირინის გამოჩენის დროს დაზიანდა. შედეგად დაიწყო მონუმენტის სარეაბილიტაციო სამუშაოები და დაიხურა პუბლიკისთვის. 32 თვიანი სამუშაოების შემდეგ, 2014 წლის 12 მაისს მონუმენტი მნახველთათვის კვლავ ხელმისაწვდომი შეიქმნა.

2016 წლის სექტემბერში მონუმენტი ისევ დაიხურა ლიფტის სისტემის გასაახლებლად. 2016 წლის 2 დეკემბერს, აშშ-ის ნაციონალური პარკების სამსახურის განცხადებით, მონუმენტი 2019 წლამდე დახურული იქნება. სამუშაოების ღირებულება შეადგენს 2-დან 3 მილიონამდე აშშ დოლარს.
დანაე

ბერძნულ მითოლოგიაში დანაე — აკრისიოსის, არგოსის მეფისა და მისი მეუღლის დედოფალი ევრიდიკეს ქალიშვილი და ერთადერთი შვილი. იგი იყო დედა გმირი პერსევსისა, რომელიც ზევსისგან ჩაესახა. დანაეს მიეწერება ქალაქ არდეას დაარსება ბრინჯაოს ხანაში.

მითოლოგია
მემკვიდრე ვაჟის არყოლით იმედგაცრუებულმა მეფე აკრისიოსმა ჰკითხა ორაკულს, შეიცვლებოდა თუ არა რამე. ორაკულმა განუცხადა, რომ მას აღარ გაუჩნდებოდა შვილი, მაგრამ მის ქალიშვილს ეყოლებოდა ვაჟი და სწორედ მისი ხელით მოკვდებოდა აკრისიოსი. მეფემ დანაე თავის სასახლეში, ბრინჯაოს პალატაში გამოკეტა იმ იმედით, რომ წინასწარმეტყველის ნათქვამი არასდროს ახდებოდა. თუმცა, ზევსი მოხიბლული იყო მეფის ასულით და პალატაში დანაეს ოქროს წვიმად გარდასახული მოევლინა. მალე დანაესა და ზევსის შვილი პერსევსი დაიბადა.
ფორთოხლის გოგონა

„ფორთოხლის გოგონა“  — ნორვეგიელი მწერალ იუსტაინ გორდერის  2003 წლის რომანი. 2009 წელს გამოვიდა მისი კინოადაპტაცია.

სიუჟეტი
გეორგი ოთხი წლის იყო, როცა მისი მამა იან ოლავი დაიღუპა. თერთმეტი წლის შემდეგ, გეორგის ბებია აღმოაჩენს იან ოლავის მიერ შვილისთვის გარდაცვალებამდე დაწერილ წერილებს, სათაურით „ფორთოხლის გოგონა“.

გეორგი მალე აღმოაჩენს, რომ „ფორთოხლის გოგონა“ არა უბრალო მოთხრობა, არამედ საიდუმლოებებით მოცული ამბავია მამის ახალგაზრდობის შესახებ.  ამბავი იმისა, თუ როგორ შეხვდა იან ოლავი ლამაზ გოგონას, რომელსაც ფორთოხლებით სავსე ჩანთა ეჭირა ხელში. წერილში იან ოლავი შვილს სთხოვს, დაეხმაროს ფორთოხლის გოგონას ვინაობის დადგენაში.

გეორგი ხვდება, რომ „ფორთოხლის გოგონა“ დედამისია და მამა სწორედ მათი შეხვედრის ამბავს უყვება. უყვება, რამდენად რთული იყო სასიკვდილო დიაგნოზის გაგება. წერილის ბოლოს იან ოლავი შვილს ერთ შეკითხვას უსვამს: „დაბადებამდე რომ გქონდეს ორი არჩევანი - იცხოვრო ძალიან ბედნიერი ცხოვრებით, თუმცა ახალგაზრდა მოკვდე ან საერთოდ არ დაიბადო, შენ რომელს აირჩევდი?“
რიკარდო ბოჩინი

სანაკრებო მატჩები
მიღწევები
საკლუბო
ინდეპენდიენტე
მეტროპოლიტანო: 1983
ნასიონალი: 1977, 1978
პრიმერა დივიზიონი: 1988–89
ლიბერტადორესის თასი: 1973, 1974, 1975, 1984
კოპა ინტერამერიკანა (3): 1973, 1974, 1976
საკონტინენტთაშორისო თასი: 1973, 1984

სანაკრებო
არგენტინა
მსოფლიო ჩემპიონატი
ჩემპიონი: 1986

ინდივიდუალური
არგენტინის წლის საუკეთესო ფეხბურთელი
ოქროს ბურთის მფლობელი: 1983
სამხრეთ ამერიკის წლის საუკეთესო ფეხბურთელი
ბრინჯაოს ბურთის მფლობელი: 1984

გალერეა
ოსკარის 90-ე დაჯილდოება

ოსკარის 90-ე დაჯილდოების ცერემონია — საუკეთესო ფილმებისა და კინოხელოვანების რიგით 90-ე დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით. იგი გაიმართა 2018 წლის 4 მარტს დოლბის თეატრში, ჰოლივუდში, ლოს-ანჯელესში. მასში მონაწილეობას ღებდნენ 2017 წელს გამოსული ფილმები. ოსკარის დაჯილდოებას აშშ-ში გადასცემს . ცერემონია უკვე მეორედ წაიყვანა ჯიმი კიმელიმ.
სიცილის ეპიდემია ტანგანიიკაში

სიცილის ეპიდემია ტანგანიიკაში — 1962 წელს ტანგანიიკის რესპუბლიკაში (ამჟამად ტანზანია) მომხდარი მასობრივი ისტერიის ან ფსიქიკური ეპიდემიის შემთხვევა.

ეპიდემია დაიწყო 1962 წლის 30 იანვარს სოფელ კაშაშაში, ქალთა სკოლა-ინტერნატში, რომელიც გახსნეს ქრისტიანმა მისიონერებმა. სამმა აღსაზრდელმა დაიწყო უკონტროლო სიცილი და სიცილისაგან გამოწვეული ტირილი. მათი სიცილი გადაედო სკოლა-ინტერნატის 12-დან 18 წლამდე ასაკის 95 მოსწავლეს. სიცილი კონკრეტულ შემთხვევებში გრძელდებოდა რამდენიმე საათიდან 16 დღემდე. პედაგოგები სიცილის ეპიდემიაში არ მონაწილეობდნენ, მაგრამ ვინაიდან მოსწავლეები ვერ ამახვილებდნენ ყურადღებას საგაკვეთილო პროცესისადმი, 1962 წლის 18 მარტს სკოლა-ინტერნატი დროებით დაიხურა. 21 მაისს შეეცადნენ მეცადინეობა აღედგინათ, მაგრამ უშედეგოდ (ამ დროისათვის სიცილის ეპიდემია გასცდა სოფლის ფარგლებს).

სკოლის დახურვის შემდეგ მოსწავლეები გააგზავნეს საკუთარ სახლებში და ეპიდემია გავრცელდა მეზობელ სოფელ ნშამბაში. საერთო ჯამში დაიხურა 14 სკოლა და 1 000 ადამიანი მოექცა სიცილის ეპიდემიის გავლენის ქვეშ.

სიცილის ეპიდემიის ერთ-ერთ შესაძლო მიზეზად სკოლის მოსწავლეებისთვის ცუდი პირობების კომბინაცია (არასასიამოვნო სკამი, საერთო საცხოვრებელი ფანჯრების გარეშე და მასწავლებლების სიმკაცრე) და პროტესტის უუნარობა სახელდება.
ჩარლზ ბებიჯი

ჩარლზ ბებიჯი (; დ. 26 დეკემბერი, 1791 — გ. 18 ოქტომბერი, 1871) — ინგლისელი მათემატიკოსი, პირველი ანალიტიკური გამომთვლელი მანქანის გამომგონებელი. სანქტ-პეტერბურგის მეცნიერებათა საიმპერატორო აკადემიის უცხოელი წევრ-კორესპონდენტი (1832). მან დაწერა ნაშრომები ფუნქციების თეორიასა და ეკონომიკაში აღრიცხვის მექანიზაციაზე. მან დააპროექტა და ააგო (1820-1822) ტაბულირების მანქანა. 1822 წლიდან მუშაობდა სხვაობათა მანქანის კონსტრუქციაზე. 1833 წელს მან შეიმუშავა უნივერსალური ციფრული კომპიუტერის — თანამედროვე კომპიუტერის პროტოტიპის კონცეფცია.

1834 წელს ბებიჯმა დაიწყო მუშაობა მანქანაზე, რომელიც „ანალიტიკური მექანიზმი“ უწოდა. მოწყობილობას ჰქონდა ცენტრალური პროცესორული მოწყობილობა, მეხსიერება და პერფობარათები, რომლებზეც პროგრამები იწერებოდა. ბებიჯის მანქანა ოცნიშნა რიცხვებზე ოპერირებდა.

ხსოვნა
მის პატივსაცემად, მთვარის ერთ-ერთ კრატერს დაარქვეს ბებიჯი.
შეშლილი მაქსი (ფრენჩაიზი)

„შეშლი მაქსი“ — ავსტრალიური ანტიუტოპიური მოქმედებითი მედია-ფრენჩაიზი, რომლის ავტორები არიან ჯორჯ მილერი და ბაირონ კენედი. იგი დაიწყო 1979 წელს ფილმით „შეშლილი მაქსი“ და გაგრძელდა სამი ფილმით – „შეშლილი მაქსი 2“ (1981), „შეშლილი მაქსი 3“ (1985) და „შეშლილი მაქსი: მრისხანების გზა“ (2015). პირველ სამ ფილმში მაქსის როლს ასრულებს მელ გიბსონი, ხოლო მეოთხეში – ტომ ჰარდი.

სერიის მთავარი პერსონაჟია მაქს როკატანსკი, მომავალის ავსტრალიაში პოლიციის ოფიცერი, რომელიც ცხოვრობს საზოგადოების ნგრევის პერიოდში, რომელიც, თავის მხრივ, გამოწვეულია ომებით და რესურსების კრიტიკული სიმწირით. როდესაც ბაიკერების სასტიკი რაზმი კლავს მის ცოლს და შვილს, მაქსი შურისძიების მიზნით მათ ანადგურებს და იწყებს უდაბნოებში ხეტიალს. ავსტრალიას მოიცავენ ბარბაროსები, მაგრამ მაქსი ცდილობს, დაეხმაროს ცივილიზებულ საზოგადოებას – თავდაპირველად საკუთარი ინტერესების გამო, მაგრამ მოგვიანებით უფრო იდეალისტური მიზნით.

კრიტიკოსებმა სერია დადებითად შეაფასეს. მეორე და მესამე ფილმი ყველა დროის საუკეთესო ფილმების სიებში ადგილებს იკავებენ. ფრენჩაიზმა გავლენა იქონია პოპულარულ კულტურაზე, მეტწილად – პოსტ-აპოკალიფსურ ჟანრზე, ისევე, როგორც სხვა მედიაზე – ვიდეო თამაშებზე და კომიქსებზე. 2016 წელს „მრისხანების გზა“ იქცა სერიის პირველ ფილმად, რომელმაც მიიღო ოსკარი, იყო რა ნომინირებული ათ ნომინაციაში და მიენიჭა ექვსი.
ანიმატორი

ანიმატორი ან მულტიპლიკატორი — მხატვარი, რომელიც ქმნის მრავალ გამოსახულებას, ცნობილს კადრების დასახელებით. ეს კადრები, თავის მხრივ, თანმიმდევრული ხილვისას ქმნიან ანიმაციის ილუზიას. ანიმატორები მუშაობენ კინოს, ტელევიზიის და ვიდეო თამაშების, აგრეთვე სხვა სფეროებში. ანიმაცია მჭიდროდ არის დაკავშირებული კინოწარმოებასთან და, ისევე, როგორც უკანასკნელი, მეტად შრომატევადი პროცესია. ეს ნიშნავს, რომ ნამუშევრების დიდი ნაწილის შესრულება დამოკიდებულია რამდენიმე ან ბევრ ანიმატორზე. ანიმაციური გამოსახულებების ან კადრების შექმნის მეთოდი დამოკიდებულია მხატვრის სტილსა და სფეროზე.

ანიმაციურ ფილმებზე აგრეთვე მუშაობენ სხვა მხატვრები, რომლებიც ანიმატორები არ არიან. ასეთებია ფონების, განათების და კამერების რაკურსების დიზაინერები, კადრირების და ფონების მხატვრები. ანიმაციურ, ისევე, როგორც მხატვრულ ფილმებზე, მუშაობენ რეჟისორი, პროდიუსერი, ხმის დიზაინერი და მემონტაჟე, მაგრამ განსხვავება მათ შორის ის არის, რომ აღნიშნული პერსონალის ანიმატორების მუშაობის დროს სტუდიაში ყოფნა აუცილებელი არ არის.

ნახატი ანიმაციის სფეროში, მაგალითად, იაპონიაში, სადაც პოპულარულია ჰაიაო მიაძაკის ფილმები, ძირითადი კადრების ანიმატორი მუშაობს როგორც ფონების შემუშავებაზე, ასევე ძირითად ანიმაციურ სცენებზე. ზოგიერთი იაპონელი ანიმატორი (მაგალითად, მიცუო ისო) მთლიანად მუშაობს ამა თუ იმ სცენაზე, ამიტომ ისინი ძირითადი სცენების ანიმატორებზე უფრო დიდ როლს ასრულებენ.
ადელარ ბათელი

ადელარ ბათელი ( ; დაახლოებით 1080 — 1160) — მე-12 საუკუნის ინგლისელი ფილოსოფოსი, ნატურფილოსოფოსი და სქოლასტიკოსი. გარდა იმისა, რომ საკუთარ ორიგინალურ თხზულებებს წერდა, არაბული და ბერძნული წყაროებიდან ლათინურ ენაზე თარგმნიდა ფილოსოფიურ, ასტროლოგიურ და მათემატიკურ ნაშრომებს.

შემოქმედება
ადელარის ორი ფილოსოფიური თხზულებაა დღემდე მოღწეული: „ “ („იმავესა და განსხვავებულისათვის“) და „ “ („ბუნებითი საკითხები“). ამ თხზულებების ძირითადი მიმართულება პლატონურია: „არისტოტელე მართებულად თვლის, რომ სახეები და გვარები იმანენტურნი არიან ინდივიდთა მიმართ, ვინაიდან გრძნობადი ობიექტები ინდივიდუმებად, სახეებად და გვარებად გვევლინებიან იმის მიხედვით, თუ რა თვალსაზრისით განვიხილავთ მათ, ესე იგი, მათ ინდივიდუალურ არსებობაზე გავამახვილებთ ყურადღებას, თუ იმაზე, რაც ერთგვაროვანია მათში, მეორე მხრივ, პლატონიც მართებულად ამტკიცებს, რომ წმინდა სახით ისინი მხოლოდ გრძნობად საგანთა გარეშე, ღვთაებრივ გონებაში არსებობენ.“
G4 (სატელევიზიო არხი)

4 (აგრეთვე ცნობილი როგორც 4) — ამერიკული ციფრული საკაბელო და სატელიტური არხი, რომელსაც ფლობდა კომპანია 4 . არხი გათვლილი იყო ახალგზარდა ზრდასრულ მამაკაცებზე და თავდაპირველად ორიენტირებული იყო ვიდეო თამაშებზე, მაგრამ მოგვიანებით შეიცვალა ფორმატი და მოიცვა გასართობი პროგრამები. 4-ის შტაბ-ბინა მდებარეობდა ლოს-ანჯელესში, კალიფორნიაში. 2014 წლის 31 დეკემბერს, არხმა შეწყვიტა მაუწყებლობა.
ტომი და ჯერი: ვილი ვონკა და შოკოლადის ქარხანა

„ტომი და ჯერი: ვილი ვონკა და შოკოლადის ქარხანა“ — 2017 წლის პირდაპირ ვიდეოზე გამოსული ანიმაციური მუსიკალური კომედიური ფილმი, რომლის მთავარი პერსონაჟები არიან ტომი და ჯერი. ფილმი გამოუშვა . -მა. იგი არის როალდ დალის საბავშვო წიგნის „ჩარლი და შოკოლადის ქარხანა“ ადაოტირება და რიგით მეორე ტომის და ჯერის ფრენჩაიზსში, რომელიც ადაპტირების სახეს ატარებს (მანამდე გამოვიდა „ტომი და ჯერი და ოზის ჯადოქარი“).

ფილმი 2017 წლის 27 ივნისს, ციფრული სახით გამოვიდა, ხოლო სახლის მედიის ფორმატებში – 2017 წლის 11 ივლისს.
ვარსკვლავური ომები: დროიდები

„ვარსკვლავური ომები: დროიდები: 2-2-ის და -3-ს თავგადასავლები“ , 2004 წელს გამოსული როგორც უბრალოდ „ვარსკვლავური ომები: ანიმაციური თავგადასავლები: დროიდები“ — ანიმაციური ტელესერიალი, რომლის მთავარი პერსონაჟები არიან „ვარსკვლავური ომების“ სამყაროს გმირები, დროიდები 2-2 და -3. სერიალის მოვლენები მიმდინარეობს „სითების შურისძიების“ და „ახალი იმედის“ მოვლენებს შორის.

სერიალის მსვლელობისას დროიდები ოთხ სხვადასხვა პატრონთან ხვდებიან. სერიალი იყოფა სამ ციკლად. ყოველი მათგანის დასაწყისში დროიდები, როგორც წესი, ახალ პატრონებს შემთხვევით გაიცნობენ, ხოლო ციკლის მიწურულს მათ სხვადასხვა მიზეზით ტოვებენ. „დიდი ჰიპი“, სერიალის შემდგომ გამოსული ცალკე სიუჟეტი, იყო „მანგო ბაობაბის“ ციკლის წინარეისტორია.

სერიალის მუსიკალური თემა „ “ შესრულებული და დაწერილია სტიუარტ კოუპლენდის მიერ, დერიკ ჰოლტთან ერთად.
მონროვიის ალყა

მონროვიის ალყა – ლიბერიის მეორე სამოქალაქო ომის დრომ მომხდარი მნიშვნელოვანი შეირაღებული დაპირისპირება ლიბერიის შეიარაღებული ძალებსა და აჯანყებულ რეკონსილაციისა და დემოკრატიისთვის გაერთიანებული ლიბერიელებს შორის. დაპირისპირება გრძელდებოდა 2003 წლის 18 ივლისიდან 14 აგვისტომდე. დედაქალაქის დაბომბვას დაახლოებით 1000 ადამიანის სიცოცხლე შეეწირა.

ლიბერიის მეორე ომის მიმდინარეობისას, ლიბერიის სამხრეთში ჩამოყალიბდა აჯანყებულთა ჯგუფი — მოძრაობა ლიბერიის დემოკრატიისთვის. 2003 წლის ზაფხულში ჩარლზ ტეილორის მთავრობა ქვეყნის მხოლოდ მესამედს აკონტროლებდა, ამ დროს ქვეყნის ჩრდილოეთს მეორე აჯანყებული დაჯგუფება - რეკონსილაციისა და დემოკრატიისთვის გაერთიანებული ლიბერიელები აკონტროლებდა და დედაქალაქსაც ემუქრებოდა.

დედაქალაქზე შეტევა 14 ივლისს დაიწყო.